Keywords

Summary



Keywords

1. Kmetijstvo – Skupna ureditev trgov – Mleko in mlečni izdelki – Dajatev v sektorju mleka in mlečnih izdelkov – Porazdelitev neuporabljenega dela nacionalne referenčne količine, dodeljene za oddajo

(Uredba Sveta št. 1788/2003, kakor je bila spremenjena z Uredbo št. 2217/2004, člena 5(j) in 10(3))

2. Kmetijstvo – Skupna ureditev trgov – Mleko in mlečni izdelki – Dajatev v sektorju mleka in mlečnih izdelkov – Porazdelitev neuporabljenega dela nacionalne referenčne količine, dodeljene za oddajo

(Uredba Sveta št. 1788/2003, kakor je bila spremenjena z Uredbo št. 2217/2004)

3. Kmetijstvo – Skupna kmetijska politika – Sistemi neposredne podpore v okviru skupne kmetijske politike – Sistem enotnega plačila – Pojem individualne referenčne količine, ki je upravičena do premije in je na voljo na kmetijskem gospodarstvu

(uredbi Sveta št. 1782/2003, kakor je bila spremenjena z Uredbo št. 118/2005, člen 95(1), in št. 1788/2003, kakor je bila spremenjena z Uredbo št. 2217/2004, člen 5(k))

Summary

1. Člen 10(3) Uredbe Sveta (ES) št. 1788/2003 o uvedbi dajatve v sektorju mleka in mlečnih proizvodov, kakor je bila spremenjena z Uredbo št. 2217/2004, je treba razlagati tako, da je treba porazdelitev neuporabljenega dela nacionalne referenčne količine, dodeljene za oddajo, opraviti v sorazmerju z individualno referenčno količino vsakega proizvajalca, ki je oddal presežne količine, in sicer tisto, ki je določena na dan 1. aprila upoštevnega dvanajstmesečnega obdobja, ali v skladu z objektivnimi merili, ki jih določijo države članice. Pojem individualne referenčne količine, kakor je opredeljen v členu 5(j) navedene uredbe, ker se nanaša na dan začetka upoštevnega dvanajstmesečnega obdobja, ne omogoča upoštevanja prenosov referenčnih količin, ki so bili izvedeni v tem obdobju.

(Glej točki 72 in 79 ter točko 1 izreka.)

2. Nacionalni predpis, s katerim je uresničena možnost iz člena 10(3) Uredbe št. 1788/2003 o uvedbi dajatve v sektorju mleka in mlečnih proizvodov, kakor je bila spremenjena z Uredbo št. 2217/2004, da se določijo objektivna merila, v skladu s katerimi se opravi porazdelitev neuporabljenega dela nacionalne referenčne količine, dodeljene za oddajo, mora upoštevati zlasti splošna načela prava Unije in cilje, ki jim sledi skupna kmetijska politika, ter še posebej cilje, ki se nanašajo na skupno ureditev trgov v sektorju mleka.

Ti cilji ne nasprotujejo nacionalnemu predpisu, ki je sprejet v okviru uporabe te možnosti in ki proizvajalcem, ki so oddali presežne količine – kadar so v upoštevnem dvanajstmesečnem obdobju v skladu z Uredbo št. 1788/2003, kakor je bila spremenjena, prevzeli individualno referenčno količino, v okviru katere je proizvajalec, ki jo je imel na voljo pred tem, že proizvedel in oddal mleko v istem obdobju – omogoča, da sodelujejo pri tej porazdelitvi, pri čemer je delno ali v celoti vključena ta referenčna količina. Države članice so morale kljub temu zagotoviti, da tak predpis ni omogočal prenosov, katerih edini namen bi bil kljub formalnemu upoštevanju pogojev iz te uredbe omogočiti nekaterim proizvajalcem, ki so oddali presežne količine, da si zagotovijo ugodnejši položaj pri tej porazdelitvi.

(Glej točko 79 ter točki 2 in 3 izreka.)

3. Pojem „individualna referenčna količina, upravičena do premije in ki je na voljo na kmetijskem gospodarstvu“ iz člena 95(1) Uredbe št. 1782/2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete, kakor je bila spremenjena z Uredbo št. 118/2005, ki ustreza pojmu „razpoložljiva referenčna količina“, ki je opredeljen v členu 5(k) Uredbe št. 1788/2003 o uvedbi dajatve v sektorju mleka in mlečnih proizvodov, kakor je bila spremenjena z Uredbo št. 2217/2004, je treba razlagati tako, da kadar je proizvajalec v upoštevnem dvanajstmesečnem obdobju prevzel referenčno količino, v okviru katere je mleko že oddal prenosnik v istem obdobju, glede prevzemnika ne zajema dela prenesene referenčne količine, v okviru katerega je prenosnik že oddal mleko, za katero se ne plača dajatev.

(Glej točko 93 in točko 4 izreka.)